Uashingtoni nën presion për marrëveshjen për klimën
Presidenti Trump shtyn për të dytën herë vendimin për marrëveshjen e Parisit të arritur në vitin 2015
Ndaj administratës amerikane po shtohet trysnia për të mbetur e angazhuar ndaj marrëveshjes së Parisit për ndryshimet klimatike. Udhëheqësit e Bashkimit Evropian, një ish shef i Kombeve të Bashkuara dhe ish presidenti amerikan Barack Obama u janë bashkuar thirrjeve që theksojnë nevojën për veprim për reduktimin e ndotjeve që shkaktojnë efektin serë në shkallë botërore. Presidenti Donald Trump është zotuar të tërheqë vendin nga marrëveshja e arritur mes 195 vendeve në Paris në vitin 2015, duke thënë se dëmton ekonominë amerikane dhe industrinë e qymyrit. Por të martën, Shtëpia e Bardhë njoftoi se presidenti po shtyn vendimin për herë të dytë lidhur me marrëveshjen për klimën. Kina, Shtetet e Bashkuara dhe Bashkimi Evropian janë ndotësit më të mëdhenj të botës. Braktisja nga Uashingtoni e marrëveshjen për klimën do të ngadalësonte ndjeshëm përparimet drejt reduktimit të ngrohjes globale. Shefja e politikës së jashtëme të BE, Federica Mogherini, theksoi pikërisht këtë të martën në OKB. Në të kaluarën, zoti Trump ka përsëritur se nuk ka prova për ngrohjen globale. Por Shtëpia e Bardhë njoftoi të martën se presidenti ka shtyrë përsëri vendimin në pritje të diskutimeve të mëtejshme me ekspertët. u shpreh për gazetarët zëdhënësi i Shtëpisë së Bardhë Sean Spicer. Ish presidenti Barack Obama ka qënë një mbështetës i zjarrtë i mbrojtjes së mjedisit. Në një forum në Milano të martën, ai shprehu besim se Shtetet e Bashkuara përfundimisht do të ecin në drejtimin e duhur. Ish shefi i OKB-së Kofi Annan tha për agjencinë e lajmeve Associated Press se vendimi i Uashingtonit nuk do të ndikojë në përpjekjet afat gjata ndërkombëtare. Qendrimi i presidentit për ndryshimet klimatike ka nxitur një seri protestash nga aktivistët e mjedisit, shkencëtarët dhe qytetarët e zakonshëm.